ddrg/super_eurlex huggingface dataset:
Σύσταση του Συμβουλίου

της 8ης Μαΐου 2003

για υπόδειγμα συμφωνίας για τη σύσταση κοινής ομάδας έρευνας (ΚΟΕ)

(2003/C 121/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΕΧΟΝΤΑΣ ΥΠΟΨΗ του το άρθρο 13 της σύμβασης, της 29ης Μαΐου 2000, για την αμοιβαία δικαστική συνδρομή επί ποινικών υποθέσεων μεταξύ των κρατών μελών της Ευρωπαϊκής Ένωσης(1) ("σύμβαση") και την απόφαση πλαίσιο του Συμβουλίου, της 13ης Ιουνίου 2002, σχετικά με τις κοινές ομάδες έρευνας(2) ("απόφαση πλαίσιο"),

ΥΠΕΝΘΥΜΙΖΟΝΤΑΣ τα αποτελέσματα της διάσκεψης "Μια στρατηγική ευρωπαϊκή πρωτοβουλία για την ανάπτυξη πολιτικής και νομοθεσίας σχετικά με τις κοινές ομάδες έρευνας" (Δουβλίνο, 7-9 Οκτωβρίου 2002) η οποία διοργανώθηκε από την ιρλανδική αστυνομία (An Garda Síochána) με την υποστήριξη της Ευρωπαϊκής Κοινότητας στα πλαίσια του προγράμματος Grotius,

ΠΕΠΕΙΣΜΕΝΟ ότι χρειάζεται ένα υπόδειγμα συμφωνίας για να διευκολύνεται η σύσταση κοινών ομάδων έρευνας ώστε να εφαρμοστεί σύντομα η απόφαση πλαίσιο η οποία προώθησε την εφαρμογή του άρθρου 13 της σύμβασης,

ΛΑΜΒΑΝΟΝΤΑΣ ΥΠΟΨΗ του ότι ένα τέτοιο υπόδειγμα συμφωνίας θα πρέπει να είναι πλήρες αλλά ταυτόχρονα αρκετά ευέλικτο ώστε να διασφαλίζεται ότι οι αρμόδιες αρχές θα μπορούν να το προσαρμόζουν ανάλογα με τις ιδιαίτερες περιστάσεις κάθε υπόθεσης,

ΕΧΟΝΤΑΣ ΚΑΤΑ ΝΟΥΝ ότι η Ευρωπαϊκή Μονάδα Δικαστικής Συνεργασίας (Eurojust) και η Ευρωπόλ, θα συνάψουν συμφωνία συνεργασίας, η οποία θα έχει σημασία για τη συμμετοχή των δύο αυτών οργανισμών σε κοινές ομάδες έρευνας,

ΣΥΝΙΣΤΑ στις κυβερνήσεις των κρατών μελών:

να ενθαρρύνουν τις αρμόδιες αρχές τους που επιθυμούν να συστήσουν κοινή ομάδα έρευνας με τις αρμόδιες αρχές άλλων κρατών μελών σύμφωνα με τους όρους της απόφασης πλαίσιο και της σύμβασης, να χρησιμοποιούν, όπου είναι δυνατόν, το υπόδειγμα συμφωνίας που παρατίθεται στο παράρτημα της παρούσας σύστασης όταν πρόκειται να συμφωνήσουν για τις λεπτομέρειες σύστασης της κοινής ομάδας έρευνας.

Βρυξέλλες, 8 Μαΐου 2003.

Για το Συμβούλιο

Ο Πρόεδρος

M. Χρυσοχοϊδης

(1) ΕΕ C 197 της 12.7.2000, σ. 3.

(2) ΕΕ L 162 της 20.6.2002, σ. 1.

ΠΑΡΑΡΤΗΜΑ

ΥΠΟΔΕΙΓΜΑ ΣΥΜΦΩΝΙΑΣ ΓΙΑ ΤΗ ΣΥΣΤΑΣΗ ΚΟΙΝΗΣ ΟΜΑΔΑΣ ΕΡΕΥΝΑΣ

>PIC FILE= "C_2003121EL.000202.TIF">

>PIC FILE= "C_2003121EL.000301.TIF">

>PIC FILE= "C_2003121EL.000401.TIF">

>PIC FILE= "C_2003121EL.000501.TIF">

ΠΡΟΣΑΡΤΗΜΑ ΣΤΟ ΥΠΟΔΕΙΓΜΑ ΣΥΜΦΩΝΙΑΣ ΓΙΑ ΤΗ ΣΥΣΤΑΣΗ ΚΟΙΝΗΣ ΟΜΑΔΑΣ ΕΡΕΥΝΑΣ

>PIC FILE= "C_2003121EL.000602.TIF">
ΣΥΣΤΑΣΗ ΤΟΥ ΣΥΜΒΟΥΛΙΟΥ της 9ης Μαρτίου 1998 για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1984) (έκτο ΕΤΑ) για το οικονομικό έτος 1996 (98/217/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 206,

την τρίτη σύμβαση ΑΚΕ-ΕΟΚ, που υπογράφηκε στο Λομέ στις 8 Δεκεμβρίου 1984,

την απόφαση 86/283/ΕΟΚ του Συμβουλίου, της 30ής Ιουνίου 1986, περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπεγράφη στις Βρυξέλλες στις 19 Φεβρουαρίου 1985, όπως τροποποιήθηκε από την απόφαση 86/281/ΕΟΚ (3), και ιδίως το άρθρο 29 παράγραφος 3,

το δημοσιονομικό κανονισμό, της 11ης Νοεμβρίου 1986, για το Ευρωπαϊκό Ταμείο Ανάπτυξης (έκτο ΕΤΑ) (4), και ιδίως τα άρθρα 66 μέχρι 73,

Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Ανάπτυξης (1984) (έκτο ΕΤΑ), που εγκρίθηκαν στις 31 Δεκεμβρίου 1996, καθώς και την έκθεση του Ελεγκτικού Συνεδρίου για το οικονομικό έτος 1996, που συνοδεύεται από τις απαντήσεις της Επιτροπής (5),

Εκτιμώντας:

ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Ανάπτυξης (1984) (έκτο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου 7

ότι η εκτέλεση των εργασιών του Ευρωπαϊκού Ταμείου Ανάπτυξης (1984) (έκτο ΕΤΑ), εκ μέρους της Επιτροπής, κατά το οικονομικό έτος 1996, ήταν στο σύνολό της ικανοποιητική,

ΣΥΝΙΣΤΑ

στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Ανάπτυξης (1984) (έκτο ΕΤΑ), για το οικονομικό έτος 1996.

Βρυξέλλες, 9 Μαρτίου 1998.

Για το Συμβούλιο

Ο Πρόεδρος

G. BROWN

(1) ΕΕ L 175 της 1. 7. 1986, σ. 1.

(2) ΕΕ L 86 της 31. 3. 1986, σ. 210.

(3) ΕΕ L 178 της 2. 7. 1986, σ. 13.

(4) ΕΕ L 325 της 20. 11. 1986, σ. 42.

(5) ΕΕ C 348 της 18. 11. 1997, τόμος Ι.
ΣΥΣΤΑΣΗ ΤΟΥ ΣΥΜΒΟΥΛΙΟΥ της 11ης Μαρτίου 1996 για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 1994 (96/210/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 206

την τέταρτη σύμβαση ΑΚΕ-ΕΟΚ, που υπογράφηκε στο Λομέ στις 15 Δεκεμβρίου 1989,

την απόφαση 91/482/ΕΟΚ του Συμβουλίου, της 25ης Ιουλίου 1991, περί συνδέσεως των Υπερποντίων Χωρών και Εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπεγράφη στις Βρυξέλλες, στις 16 Ιουλίου 1990, και ιδίως το άρθρο 33 παράγραφος 3,

το δημοσιονομικό κανονισμό, της 29ης Ιουλίου 1991, για το Έκτο Ευρωπαϊκό Ταμείο Αναπτύξεως (3), και ιδίως τα άρθρα 69 μέχρι 77,

Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1989) (έβδομο ΕΤΑ), που εγκρίθηκαν στις 31 Δεκεμβρίου 1994, καθώς και την έκθεση του Ελεγκτικού Συνεδρίου για το οικονομικό έτος 1994, που συνοδεύεται από τις απαντήσεις της Επιτροπής (4),

Εκτιμώντας:

ότι, δυνάμει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1989) (έκτο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου 7

ότι η εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ), εκ μέρους της Επιτροπής, κατά το οικονομικό έτος 1994, ήταν στο σύνολό της ικανοποιητική 7

ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ), για το οικονομικό έτος 1994.

Βρυξέλλες, 11 Μαρτίου 1996.

Για το Συμβούλιο

Ο Πρόεδρος

L. DINI

(1) ΕΕ αριθ. L 263 της 19. 9. 1991, σ. 1.

(2) ΕΕ αριθ. L 229 της 17. 8. 1991, σ. 288.

(3) ΕΕ αριθ. L 266 της 21. 9. 1991, σ. 1.

(4) ΕΕ αριθ. C 303 της 14. 11. 1995, σ. 252 έως 293.
ΣΥΣΤΑΣΗ ΤΟΥ ΣΥΜΒΟΥΛΙΟΥ της 21ης Μαρτίου 1994 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1979) (πέμπτο ΕΤΑ) για το οικονομικό έτος 1992 (94/181/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση Ευρωπαϊκής Κοινότητας, και ιδίως το άρθρο 206,

τη δεύτερη σύμβαση ΑΚΕ-ΕΟΚ, που υπογράφηκε στο Λομέ στις 31 Οκτωβρίου 1979,

την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως των υπερποντίων εδαφών με την Ευρωπαϊκή Οικονομική Κοινότητα (1),

την εσωτερική συμφωνία του 1979 περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις 20 Νοεμβρίου 1979, και ιδίως το άρθρο 29 παράγραφος 3,

το δημοσιονομικό κανονισμό της 17ης Μαρτίου 1981 για το πέμπτο Ευρωπαϊκό Ταμείο Αναπτύξεως (3), και ιδίως τα άρθρα 66 μέχρι 70,

Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1979) (πέμπτο ΕΤΑ), που εγκρίθηκαν στις 31 Δεκεμβρίου 1992, καθώς και την έκθεση του Ελεγκτικού Συνεδρίου για το οικονομικό έτος 1992, που συνοδεύεται από τις απαντήσεις της Επιτροπής (4),

Εκτιμώντας:

ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1979) (πέμπτο ΕΤΑ), παρέχεται στην Επιτροπή από το Ευρωπαϊκό Κοινοβούλιο κατόπιν συστάσεως του Συμβουλίου,

ότι, η εκτέλεση των εργασιών του Ευρωπαϊκού Ταμείου Αναπτύξεως (1979) (πέμπτο ΕΤΑ), εκ μέρους της Επιτροπής, κατά το οικονομικό έτος 1992, ήταν στο σύνολό της ικανοποιητική,

ΣΥΝΙΣΤΑστο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1979) (πέμπτο ΕΤΑ), για το οικονομικό έτος 1992.

Βρυξέλλες, 21 Μαρτίου 1994.

Για το Συμβούλιο

Ο Πρόεδρος

Γ. ΠΑΠΑΝΤΩΝΙΟΥ

(1) ΕΕ αριθ. L 361 της 31. 12. 1980, σ. 1.

(2) ΕΕ αριθ. L 347 της 22. 12. 1980, σ. 210.

(3) ΕΕ αριθ. L 101 της 11. 4. 1981, σ. 12.

(4) ΕΕ αριθ. C 309 της 16. 11. 1993, σσ. 231 έως 254 και 353 έως 360.
ΣΥΣΤΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 σχετικά με το άρθρο 25 παράγραφος 1 δεύτερο εδάφιο της οδηγίας 85/611/ΕΟΚ

(85/612/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

1. ΣΥΝΙΣΤΑ

στις αρμόδιες αρχές των κρατών μελών, κάθε φορά που, για την εφαρμογή του άρθρου 25 παράγραφος 1 της οδηγίας 85/611/ΕΟΚ, ο όρος «σημαντική επιρροή» συνεπάγεται την καθιέρωση αριθμητικού περιορισμού στη νομοθεσία ενός άλλου κράτους μέλους, να μεριμνούν, εφόσον το άλλο κράτος μέλος το απαιτεί, για την τήρηση του περιορισμού αυτού από τις εταιρίες επενδύσεων και διαχείρισης που εδρεύουν στο έδαφός τους, σε περίπτωση που αυτές αποκτούν μετοχές με δικαίωμα ψήφου εκδιδόμενες από εταιρία εγκατεστημένη στο έδαφος κράτους μέλους που εφαρμόζει τα όρια αυτά. Για την εφαρμογή της σύστασης αυτής, τα κράτη μέλη που επιβάλλουν τέτοιους περιορισμούς κατά τη δημοσίευση της εν λόγω οδηγίας, τους ανακοινώνουν στην Επιτροπή η οποία και ενημερώνει εν συνεχεία τα άλλα κράτη μέλη. Το ίδιο δε ισχύει και για κάθε μελλοντική μείωση των περιορισμών αυτών.

2. ΠΡΟΣΕΚΑΛΕΙ

τις αρμόδιες αρχές να συνεργάζονται στενά μεταξύ τους για την εφαρμογή της σύστασης αυτής, σύμφωνα με το άρθρο 50 της εν λόγω οδηγίας.

Βρυξέλλες, 20 Δεκεμβρίου 1985.

Για το Συμβούλιο

Ο Πρόεδρος

R. KRIEPS

ΣΥΣΤΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 σχετικά με το άρθρο 25 παράγραφος 1 δεύτερο εδάφιο της οδηγίας 85/611/ΕΟΚ

(85/612/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

1. ΣΥΝΙΣΤΑ

στις αρμόδιες αρχές των κρατών μελών, κάθε φορά που, για την εφαρμογή του άρθρου 25 παράγραφος 1 της οδηγίας 85/611/ΕΟΚ, ο όρος «σημαντική επιρροή» συνεπάγεται την καθιέρωση αριθμητικού περιορισμού στη νομοθεσία ενός άλλου κράτους μέλους, να μεριμνούν, εφόσον το άλλο κράτος μέλος το απαιτεί, για την τήρηση του περιορισμού αυτού από τις εταιρίες επενδύσεων και διαχείρισης που εδρεύουν στο έδαφός τους, σε περίπτωση που αυτές αποκτούν μετοχές με δικαίωμα ψήφου εκδιδόμενες από εταιρία εγκατεστημένη στο έδαφος κράτους μέλους που εφαρμόζει τα όρια αυτά. Για την εφαρμογή της σύστασης αυτής, τα κράτη μέλη που επιβάλλουν στην Επιτροπή η οποία και ενημερώνει εν συνεχεία τα άλλα κράτη μέλη. Το ίδιο δε ισχύει και για κάθε μελλοντική μείωση των περιορισμών αυτών.

2. ΠΡΟΣΕΚΑΛΕΙ

τις αρμόδιες αρχές να συνεργάζονται στενά μεταξύ τους για την εφαρμογή της σύστασης αυτής, σύμφωνα με το άρθρο 50 της εν λόγω οδηγίας.

Βρυξέλλες, 20 Δεκεμβρίου 1985.

Για το Συμβούλιο

Ο Πρόεδρος

R. KRIEPS
Αριθ.L109/6 ΕπίσημηΕφημερίδατωνΕυρωπαϊκωνΚοινοτήτων 26.4.83
ΣΥΣΤΑΣΗΤΟΥΣΥΜΒΟΥΛΙΟΥ
της28ηςΜαρτίου1983
περίαπαλλαγήςτηςΕπιτροπήςαπότηνευθύνηγιατιςπράξειςδιαχειρίσεωςτουΕυρωπαϊκού
ΤαμείουΑναπτύξεως(1975),(ΤέταρτοΕΤΑ),γιατοοικονομικόέτος1981
(83/187/EOK)
ΤΟΣΥΜΒΟΥΛΙΟ ΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας,καιιδίωςτοάρθρο206β,έτος1981,πουσυνοδεύεταιαποτιςαπαντήσειςτηςΕπι­
τροπής(5),
Εκτιμώντας :
ότι,δυνάμειτουάρθρου31τηςεσωτερικήςσυμφωνίας,η
απαλλαγήτηςΕπιτροπήςαπότηνευθύνηγιατηδιαχεί­
ρισητουΕυρωπαϊκούΤαμείουΑναπτύξεως (1975),
(ΤέταρτοΕΤΑ),πρέπειναπαρέχεταισύμφωναμετηδια­
δικασίατουάρθρου206τηςσυνθήκης "τησύμβασηΑΚΕ-ΕΟΚτηςΛομέ('),πουυπεγράφηστις
28Φεβρουαρίου 1975,
τηναπόφαση76/568/ΕΟΚτουΣυμβουλίουτης29ηςΙου­
νίου1976περίσυνδέσεωςτωνυπερπόντιωνχωρώνκαι
εδαφώνμετηνΕυρωπαϊκήΟικονομικήΚοινότητα(2),ότιοιπράξειςδιαχειρίσεωςτουΕυρωπαϊκουΤαμείου
Αναπτύξεως (1975),(ΤέταρτοΕΤΑ),εκμέρουςτηςΕπι­
τροπής,κατάτοοικονομικόέτος1981,ήτανστοσύνολο
τουςικανοποιητικές ,
ΣΥΝΙΣΤΑστοΕυρωπαϊκόΚοινοβούλιονααπαλλάξει
τηνΕπιτροπήαπότηνευθύνηγιατιςπράξειςδιαχειρί­
σεωςτουΕυρωπαϊκούΤαμείουΑναπτύξεως (1975),
(ΤέταρτοΕΤΑ),γιατοοικονομικόέτος1981.τηνεσωτερικήσυμφωνίαπερίτηςχρηματοδοτήσεως και
τηςδιαχειρίσεωςτωνενισχύσεωντηςΚοινότητας(3),που
υπεγράφηστις11Ιουλίου1975,καιιδίωςτοάρθρο31
παράγραφος 3,
τονδημοσιονομικό κανονισμότης27ηςΙουλίου1976για
τοΤέταρτοΕυρωπαϊκόΤαμείοΑναπτύξεως(4),καιιδίως
ταάρθρα64μέχρι67,
έχονταςεξετάσειτολογαριασμόδιαχειρίσεωςκαιτον
ισολογισμό,πουαφορούντιςπράξειςδιαχειρίσεωςτου
ΕυρωπαϊκούΤαμείουΑναπτύξεως(1975),(ΤέταρτοΕΤΑ),
καιπουεγκρίθηκανστις31Δεκεμβρίου1981,καθώςκαι
τηνέκθεσητουΕλεγκτικούΣυνεδρίουγιατοοικονομικόΈγινεστιςΒρυξελλες,στις28Μαρτίου1983.
ΓιατοΣυμβούλιο
OΠρόεδρος
J.ERTL
(!)ΕΕαριθ.L25της30.1.1976,σ.2.
(2)ΕΕαριθ.L176της1.7.1976,σ.8.
(3)ΕΕαριθ.L25της30.1.1976,σ.168.
(4)ΕΕαριθ.L229της20.8.1976,σ.9. (5)ΕΕαριθ.C344της31.12.1982,σ.1.
ΣΥΣΤΑΣΗ ΤΟΥ ΣΥΜΒΟΥΛΙΟΥ της 4ης Μαΐου 1976 περί της ορθολογικής χρησιμοποιήσεως της ενεργείας που απαιτείται για τη λειτουργία των οικιακών ηλεκτρικών συσκευών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

το σχέδιο της Επιτροπής,

Εκτιμώντας:

ότι, στο ψήφισμά του της 17ης Σεπτεμβρίου 1974 περί της νέας στρατηγικής για την ενεργειακή πολιτική της Κοινότητος(1), το Συμβούλιο ενέκρινε ως στόχο τη "μείωση του ρυθμού αυξήσεως της εσωτερικής καταναλώσεως με τη λήψη μέτρων ορθολογικής χρησιμοποιήσεως και εξοικονομήσεως της ενεργείας, χωρίς αυτό να θέσει σε κίνδυνο τους στόχους της οικονομικής και κοινωνικής αναπτύξεως"-

ότι, στο ψήφισμά του της 17ης Δεκεμβρίου 1974, περί του προγράμματος κοινοτικής δράσεως στον τομέα της ορθολογικής χρησιμοποιήσεως της ενεργείας(2), το Συμβούλιο έλαβε υπό σημείωση ότι στην ανακοίνωσή της προς το Συμβούλιο με τίτλο "Ορθολογική χρησιμοποίηση της ενεργείας", η Επιτροπή κατήρτισε ένα πρόγραμμα κοινοτικής δράσεως στο θέμα αυτό-

ότι πρέπει να πληροφορείται ο αγοραστής με όσο το δυνατόν πιο κατανοητό και ομοιόμορφο τρόπο, την ενεργειακή κατανάλωση των οικιακών ηλεκτρικών συσκευών ώστε η πλευρά αυτή να επηρεάζει την εκλογή του υπέρ των συσκευών που εξοικονομούν περισσότερη ενέργεια-

ότι οι συνιστώμενες δράσεις δύνανται, να εξασφαλίζουν οικονομίες ενεργείας επαρκείς για να εγγυηθούν την αποδοτικότητα των αναγκαίων επενδύσεων,

ΣΥΝΙΣΤΑ ΣΤΑ ΚΡΑΤΗ ΜΕΛΗ:

Να λάβουν κάθε κατάλληλο μέτρο ώστε:

α) Οι ενδεχόμενοι αγοραστές των οικιακών ηλεκτρικών συσκευών που απαριθμούνται στο παράρτημα της παρούσης συστάσεως να ενημερώνονται για την κατανάλωση ενεργείας κάθε συσκευής με ένδειξη που αναγράφεται σε ετικέτα, σύμφωνα με εναρμονισμένα σε ευρωπαϊκό επίπεδο πρότυπα. Τα ανωτέρω εναρμονισμένα πρότυπα έχουν κυρίως σκοπό να καθιερώσουν μία κοινή μέθοδο επισημάνσεως και πληροφορήσεως των καταναλωτών σχετικά με την κατανάλωση ενεργείας των οικιακών ηλεκτρικών συσκευών καθώς και μία μέθοδο μετρήσεως της καταναλισκομένης ενεργείας κατά μονάδα. Η συμφωνία προς τα πρότυπα αυτά πρέπει να πιστοποιείται με διαδικασίες που δεν εμποδίζουν την ελεύθερη κυκλοφορία των εμπορευμάτων στο εσωτερικό της Κοινότητος.

β) Η ενημέρωση του καταναλωτού και η διαφήμιση να γίνονται με τα ίδια πληροφοριακά στοιχεία για την καταναλισκόμενη ενέργεια κατά μονάδα, δίνοντας τη δυνατότητα για μια εκλογή που επηρεάζεται από συγκρίσιμα κριτήρια ενεργείας.

γ) Να αναλάβουν σε εθνικό επίπεδο, μία εκστρατεία διαφωτίσεως που θα παρουσιάζει στους καταναλωτές την πιο οικονομική, από ενεργειακή άποψη, χρησιμοποίηση καθεμιάς από τις οικιακές ηλεκτρικές συσκευές, που απαριθμούνται στο παράρτημα της παρούσης συστάσεως.

Έγινε στις Βρυξέλλες, στις 4 Μαΐου 1976.

Για το Συμβούλιο

Ο Πρόεδρος

G. THORN

(1) ΕΕ αριθ. Α 153 της 9.7.1975, σ. 1.

(2) ΕΕ αριθ. Α 153 της 9. 7. 1975, σ. 5.

ΠΑΡΑΡΤΗΜΑ

Κατάλογος των ηλεκτρικών οικιακών συσκευών οι οποίες εμπίπτουν στο πεδίο εφαρμογής της παρούσης συστάσεως

Θερμοσίφωνες

Ηλεκτρικές κουζίνες

Ηλεκτρικά ψυγεία και καταψύκτες εν γένει

Δέκτες τηλεοράσεως

Πλυντήρια πιάτων

Πλυντήρια ρούχων

Στεγνωτήρια ρούχων

Στυπτικές συσκευές ρούχων

Συσκευές για σιδέρωμα ρούχων
ΣΥΣΤΑΣΗ ΤΟΥ ΣΥΜΒΟΥΛΙΟΥ της 16ης Ιουνίου 1975 περί των υπηκόων του Μεγάλου Δουκάτου του Λουξεμβούργου, οι οποίοι είναι κάτοχοι διπλώματος ιατρικής το οποίο έχει χορηγηθεί από τρίτη χώρα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Εγκρίνοντας την οδηγία 75/362/ΕΟΚ(1) περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων ιατρικής και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών,

διαπιστώνοντας, ότι η οδηγία αυτή δεν αφορά παρά μόνον τα διπλώματα, πιστοποιητικά και άλλους τίτλους που χορηγούνται σε Κράτος μέλος,

μεριμνώντας εν τούτοις, να λάβει υπ' όψη την ιδιαίτερη κατάσταση των υπηκόων του Λουξεμβούργου, οι οποίοι επειδή δεν υπάρχει στο Μεγάλο Δουκάτο του Λουξεμβούργου πλήρης κύκλος πανεπιστημιακής διδασκαλίας, συνέχισαν τις σπουδές τους σε τρίτη χώρα,

συνιστά στις Κυβερνήσεις των άλλων Κρατών μελών να διευκολύνουν στους υπηκόους του Μεγάλου Δουκάτου του Λουξεμβούργου, που είναι κάτοχοι διπλώματος ανωτάτης εκπαιδευτικής βαθμίδας της ιατρικής, το οποίο έχει χορηγηθεί από τρίτη χώρα, εφ' όσον έχει αναγνωρισθεί από τον υπουργό Εθνικής Παιδείας, σύμφωνα με το νόμο της 18ης Ιουνίου 1969 περί ανωτάτης εκπαιδεύσεως, και περί αναγνωρίσεως των αλλοδαπών τίτλων και πτυχίων ανωτάτης εκπαιδεύσεως, την ανάληψη και άσκηση των δραστηριοτήτων του ιατρού εντός της Κοινότητος, αναγνωρίζοντας τα διπλώματα αυτά στην επικράτειά τους, υπό τον όρο ότι τα διπλώματα αυτά θα συνοδεύονται από πιστοποιητικά πρακτικής ασκήσεως, θεωρημένα από τον Υπουργό Δημοσίας Υγείας του Μεγάλου Δουκάτου του Λουξεμβούργου.

Έγινε στο Λουξεμβούργο, στις 16 Ιουνίου 1975.

Για το Συμβούλιο

Ο Πρόεδρος

R. RYAN

(1) ΕΕ αριθ. Ν 167 της 30.6.1975, σ. 1.
(1)

Η Ευρωπαϊκή Κεντρική Τράπεζα (ΕΚΤ) τηρεί το μητρώο δεδομένων ιδρυμάτων και συνδεδεμένων επιχειρήσεων (Register of Institutions and Affiliates Data, εφεξής το «RIAD»). Το RIAD αποτελεί την κοινή δέσμη δεδομένων αναφοράς νομικών και λοιπών στατιστικών θεσμικών μονάδων, η συλλογή των οποίων υποστηρίζει τις διαδικασίες διεκπεραίωσης εργασιών σε επίπεδο Ευρωσυστήματος και την εκπλήρωση των καθηκόντων του Ευρωπαϊκού Συστήματος Κεντρικών Τραπεζών (ΕΣΚΤ) και του ενιαίου εποπτικού μηχανισμού (ΕΕΜ). Ακόμη, διευκολύνει την ενοποίηση ποικίλων δεσμών δεδομένων, ιδίως μέσω της εισαγωγής κοινών κωδικών αναγνώρισης. Ο συνδυασμός των δεδομένων του RIAD και άλλων βάσεων δεδομένων, όπως της κεντρικής βάσης δεδομένων για τίτλους (Centralised Securities Database, εφεξής η «CSDB»), της βάσης δεδομένων για τα στατιστικά στοιχεία διακρατήσεων τίτλων του Ευρωπαϊκού Συστήματος Κεντρικών Τραπεζών (European System of Central Banks Securities Holdings Statistics Database, εφεξής η «SHSDB») και της κοινής βάσης αναλυτικών πιστωτικών δεδομένων (εφεξής η «AnaCredit»), ενισχύει τις αναλύσεις και μελέτες που υποστηρίζουν τη λήψη αποφάσεων νομισματικής πολιτικής, τον έγκαιρο εντοπισμό συστημικών κινδύνων, την άσκηση μακροπροληπτικών πολιτικών και τη μικροπροληπτική εποπτεία. Τα δεδομένα του RIAD χρησιμοποιούνται επίσης για την κατάρτιση των επίσημων καταλόγων των νομισματικών χρηματοπιστωτικών ιδρυμάτων, επενδυτικών οργανισμών, χρηματοοικονομικών εταιρειών ειδικού σκοπού που ασχολούνται με συναλλαγές τιτλοποίησης, ιδρυμάτων που συνεισφέρουν στα στατιστικά στοιχεία πληρωμών και ασφαλιστικών εταιρειών. Η καταχώριση και η επεξεργασία των δεδομένων αναφοράς οντοτήτων στο RIAD θα πραγματοποιούνται με την επιφύλαξη των υφιστάμενων διαδικασιών.
«β)

Ο μηχανισμός αποζημίωσης του συστήματος TARGET εφαρμόζεται σε όλα τα εθνικά ΣΔΣΧ (ανεξαρτήτως του εάν αυτά είναι συνδεδεμένα με το σύστημα TARGET μέσω του μηχανισμού διασύνδεσης ή βάσει διμερούς ζεύξης) και στο μηχανισμό πληρωμών της ΕΚΤ (ΕΡΜ), τίθεται δε στη διάθεση όλων των συμμετεχόντων στο σύστημα TARGET (συμπεριλαμβανομένων των συμμετεχόντων σε εθνικά ΣΔΣΧ συμμετεχόντων κρατών μελών που δεν αποτελούν αντισυμβαλλόμενους σε πράξεις νομισματικής πολιτικής του Ευρωσυστήματος και των συμμετεχόντων σε εθνικά ΣΔΣΧ μη συμμετεχόντων κρατών μελών) σε σχέση με όλες τις πληρωμές που πραγματοποιούνται εντός του συστήματος TARGET (εγχώριες και διασυνοριακές, αδιακρίτως). Ο μηχανισμός αποζημίωσης του συστήματος TARGET δεν εφαρμόζεται σε πελάτες του ΕΡΜ, σύμφωνα με τους όρους που διέπουν τη χρήση του ΕΡΜ (“Terms and Conditions governing the use of the EPM”), οι οποίοι αναρτώνται στην ιστοσελίδα της ΕΚΤ (www.ecb.int) και ενημερώνονται κατά καιρούς.».
ΚΑΤΕΥΘΥΝΤΗΡΙΑ ΓΡΑΜΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 22ας Απριλίου 1999

σχετικά με την εξουσιοδότηση έκδοσης εθνικών τραπεζογραμματίων στη διάρκεια της μεταβατικής περιόδου

(ΕΚΤ/1999/ΝΡ11)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας (εφεξής καλούμενη "συνθήκη") και ιδίως το άρθρο 105Α παράγραφος 1, καθώς και το καταστατικό τον Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο "καταστατικό") και ιδίως το άρθρο 16,

Εκτιμώντας τα ακόλουθα:

(1) Η Ευρωπαϊκή Κεντρική Τράπεζα (ΕΚΤ) έχει από την 1η Ιανουαρίου 1999 το αποκλειστικό δικαίωμα να επιτρέπει την έκδοση τραπεζογραμματίων μέσα στην Κοινότητα. Υπό το φως των άρθρων 2, 3 και 6 του κανονισμού (ΕΚ) αριθ. 974/98 του Συμβουλίου, της 3ης Μαΐου 1998, για την εισαγωγή του ευρώ(1), τραπεζογραμμάτια που εκφράζονται σε εθνικές νομισματικές μονάδες αποτελούν υποδιαιρέσεις του ευρώ από την 1η Ιανουαρίου 1999. Από τις προαναφερθείσες διατάξεις συνάγεται ότι το δικαίωμα παροχής εξουσιοδότησης προς έκδοση εθνικών τραπεζογραμματίων στη διάρκεια της μεταβατικής περιόδου, όπως αυτή ορίζεται στην έκτη περίπτωση τον άρθρου 1 του κανονισμού (ΕΚ) αριθ. 974/98 για την εισαγωγή του ευρώ, ανήκει από την 1η Ιανουαρίου 1999 στην ΕΚΤ.

(2) Η έκδοση τραπεζογραμματίων συνιστά μία διαδικασία που κατευθύνεται από τη ζήτηση. Στη διάρκεια της μεταβατικής περιόδου, οι εθνικές κεντρικές τράπεζες είναι σε θέση να προβαίνουν ευχερώς σε εκτίμηση του απαιτούμενου όγκου εθνικών τραπεζογραμματίων προς έκδοση. Στις αρχές του 2001, το Διοικητικό Συμβούλιο της ΕΚΤ θα αποφασίσει σχετικά με την εξουσιοδότηση έκδοσης τραπεζογραμματίων εύρώ.

(3) Σύμφωνα με τα άρθρα 12.1 και 14.3 του καταστατικού, οι κατευθυντήριες γραμμές της ΕΚΤ αποτελούν αναπόσπαστο μέρος του κοινοτικού δικαίου,

ΕΞΕΔΩΣΕ ΤΗΝ ΠΑΡΟΥΣΑ ΚΑΤΕΥΘΥΝΤΗΡΙΑ ΓΡΑΜΜΗ:

Άρθρο 1

Εξουσιοδότηση έκδοσης εθνικών τραπεζογραμματίων

1. Με την παρούσα κατευθυντήρια γραμμή, οι εθνικές κεντρικές τράπεζες εξουσιοδοτούνται να συνεχίσουν την έκδοση εθνικών τραπεζογραμματίων στη διάρκεια της μεταβατικής περιόδου, σύμφωνα με τις πρακτικές που ακολουθούνται σε εθνικό επίπεδο.

2. Στο τέλος Φεβρουαρίου κάθε έτους, οι εθνικές κεντρικές τράπεζες ενημερώνουν την ΕΚΤ σχετικά με τον όγκο των τραπεζογραμματίων που εκδόθηκαν κατά το προηγούμενο έτος.

Άρθρο 2

Τελικές διατάξεις

Η παρούσα κατευθυντήρια γραμμή απευθύνεται στις εθνικές κεντρικές τράπεζες των συμμετεχόντων κρατών μελών.

Φρανκφούρτη επί Μάιν, 22 Απριλίου 1999.

Για το Διοικητικό Συμβούλιο της ΕΚΤ

Willem F. Duisenberg

(1) ΕΕ L 139 της 11.5.1998, σ. 1.